jkorsvik/nowiki_second_scrape_merged huggingface dataset:
Frederiksberg slott

Frederiksberg slott er et dansk slott oppført i italiensk barokkstil beliggende på toppen av Valby Bakke på Frederiksberg. Slottet ble oppført i 1699–1703 av arkitekt Ernst Brandenburger for Frederik IV som kongefamiliens sommerslott.


== Historie ==
Som kronprins hadde Frederik IV  vært på dannelsesreise  til Italia i perioden 1692–93, og med inspirasjon fra de italienske barokkvillaene, tegnet han selv de første skissene til slottet. Byggingen startet i 1699, få måneder før hans far, Christian V, døde, og Frederik selv ble konge.
Allerede i 1708–09 ble slottet utvidet av arkitekt Johan Conrad Ernst. Det fikk en etasje til, som blant annet rommet en stor dansesal, samt to tverrfløyer med hhv. værelser og en slottskirke. slottskirken har siden 1931 fungert som sognekirke for Frederiksberg Slotssogn.
Under Christian VI oppførte Laurids de Thurah i 1732–38 en kurvet bygning i forlengelse av sidefløyene, som dermed omsluttet slottsgården. Kongen benyttet slottet som sommerbolig i årene 1731–40, mens han bygget det første Christiansborg slott.
Frederiksberg slott fikk sitt nåværende utseende ved en mindre ombygning i 1828–1829 utført av arkitekt Jørgen Hansen Koch for Frederik VI, som oppholdt seg mye på slottet og var med på å gjøre slottet og havene så berømte. Hans enke, dronning Marie, som døde i 1852, ble den siste kongelige beboer på slottet.
I 1868 ble slottet overdratt til Hærens Officersskole, som flyttet inn året etter og fremdeles holder til i slottets bygninger. Slottet er fredet.


== Frederiksberg Have og Søndermarken ==
Samtidig med oppføringen av slottet ble det anlagt en slottspark bestående av Frederiksberg Have og Søndermarken. Begge ble anlagt i fransk barokkstil med kvadratiske avsnitt, snorrette stier og hekker, vannfall og figurer.
På slutten av 1700-tallet ble mange fyrstehaver lagt om fra den stive franske barokkstil til en mer «naturlig» engelsk landskapelig havestil med slyngende stier, små sjøer og tett bevoksing. Søndermarken ble omlagt i 1785–88, og Frederiksberg Have fulgte etter i 1795–1804, da den fikk sitt nåværende utseende. I forbindelse med dette ble  Det norske Hus og Kildegrotten oppført i Søndermarken og   Det kinesiske Lysthus (1801) og Apistemplet (1802–04) i Frederiksberg Have.


== Referanser ==


== Eksterne lenker ==
Slots og ejendomsstyrelsens side
Frederiksberg Slot og haverne
Riddersal

En riddersal er vanligvis betgnelsen for det største og mest pompøse rom i en herregård, en borg eller et slott. Det er det rom i bygningen som mere enn noe annet er utsmykket med henblikk på å imponere besøkende undersåtter og allierte. Her har herremannen, fyrsten eller kongen kunnet samle folk til samling, avholde fester og offisiell representasjon.
Det er ofte i riddersalene at de store utsmykninger er utført. Også takene i de normalt høyloftede riddersalene er mange steder meget vakkert utsmykket.
Brubaker – alene mot alle

Brubaker – alene mot alle (originaltittel: Brubaker) er en amerikansk dramafilm fra 1980 regissert av Stuart Rosenberg. Filmen handler om en nyansatt fengselsdirektør som forsøker å reformere fengselet han er satt til å bestyre. Korrupsjonen råder og enkelte tjenesteleverandører til fengselet har tjent gode penger på fangenes slavetilværelse. Hovedrollen spilles av Robert Redford, mens andre sentrale roller spilles av Yaphet Kotto, Tim McIntire, David Keith, Everett McGill, Murray Hamilton, Matt Clark og Jane Alexander. 
Filmen er basert på boka Accomplices To The Crime: The Arkansas Prison Scandal, skrevet av Tom Murton og Joe Hyams i 1969. Boka er basert på en virkelig hendelse som fant sted på Cummins State Farm i Arkansas i 1968. Tom Murton var fengselsdirektør ved fengselet på den tiden.
Brubaker ble forholdsvis godt mottatt av anmelderne og ble en moderat publikumssuksess i USA.


== Handling ==
Henry Brubaker blir ansatt som fengselsdirektør i et statsfengsel. Etter en stund ser han at anstalten er rene slaveriet, og bestemmer seg for å rydde opp i forholdene. Han setter i gang en rekke positive reformer innenfor fengselsmiljøet og avslører samtidig at det eksisterer utbredt korrupsjon både innenfor og utenfor murene. Hans reformer skaffer ham politiske fiender og han blir massivt motarbeidet. Gjennom endringsprosessen blir også uhyrligheter fra fortiden avdekket.


== Om filmen ==


=== Popularitet og økonomi ===
Brubaker ble en moderat publikumssuksess i USA hvor den innbrakte $37 millioner. Den havnet på en 18. plass over de mest innbringende filmene i USA i 1980.Produksjonskostnadene er estimert til $9 millioner.


=== Anmelderne ===
Den ble forholdsvis godt mottatt av anmelderne, noe som gjenspeiles i at den har fått 75 % på Rotten Tomatoes. Den fikk 2,5 av 4 stjerner fra både Roger Ebert og Leonard Maltin.Dagbladets og Dagsavisens anmeldere gav den terningkast fire, mens VG gav den terningkast fem.


=== Priser ===
Den ble tildelt prisen for beste lyd (dialog) av Motion Picture Sound Editors. Den ble nominert til en Oscar i klassen beste manus.


=== Annet ===
Filmen ble innspilt i 1979. Opptakene ble gjort i og ved det nedlagte fengselet Junction City Prison i Ohio.


== I rollene ==


== Referanser ==


== Eksterne lenker ==
(en) Brubaker – alene mot alle på Internet Movie Database 
(no) Brubaker – alene mot alle hos Filmfront 
(sv) Brubaker – alene mot alle i Svensk Filmdatabas 
(da) Brubaker – alene mot alle i Danmark Nationale Filminstitut 
(fr) Brubaker – alene mot alle på Allociné 
(nl) Brubaker – alene mot alle på MovieMeter 
(en) Brubaker – alene mot alle på AllMovie 
(en) Brubaker – alene mot alle på Turner Classic Movies 
(en) Brubaker – alene mot alle på Rotten Tomatoes 
(en) Brubaker – alene mot alle på Metacritic
Arne Natland

Arne Natland (født 22. mai 1927 i Oslo, død 6. november 2009 i Tønsberg) var en norsk fotballspiller. Han fikk 26 landskamper for Norge.Natland spilte store deler av karrieren for Skeid, med flere sesonger i hovedserien. Han spilte også for klubbene Oslo IL og Eik-Tønsberg. 


== Referanser ==


== Eksterne lenker ==
(en) Arne Natland – Transfermarkt 
(en) Arne Natland – national-football-teams.com 
(en) Arne Natland – WorldFootball.net 
(en) Arne Natland – EU-Football.info 
(no) Arne Natland – Norges Fotballforbund
Edgar Stakset

Edgar Stakset (født 30. april 1937 i Steinkjer) er en norsk tidligere fotballspiller. Han fikk 26 landskamper for Norge. Han debuterte 28. august 1960 mot Finland, og spilte for landslaget frem til 1967.
Stakset spilte store deler av karrieren for Steinkjer Idretts & Fotballklubb. Han ble kåret til Årets spiller i norsk fotball av VG i 1965. I årene 1972 til 1973 hadde han et mellomspill som spillende trener hos Beitstad før han gjorde comeback i steinkjertrøya før 1974-sesongen. Etter dette hadde han kortere perioder som spillende trener hos Stod, Verdal og Sverre.


== Referanser ==


== Eksterne lenker ==
(en) Edgar Stakset – Transfermarkt 
(en) Edgar Stakset – WorldFootball.net 
(en) Edgar Stakset – EU-Football.info 
(no) Edgar Stakset – Norges Fotballforbund 
steinkjerleksikonet.no: Stakset, Edgar
Caught in a Life

Caught in a Life er det første albumet til DonkeyBoy. Albumet ble gitt ut oktober i 2009, og toppet VG-lista høsten 2009. Donkeyboy var også en periode innehaver av både første- og andreplassen på singlelista med singlene «Ambitions» og «Sometimes» fra dette albumet.


== Sporliste ==
«Stereolife» (Cato Sundberg/Kent Sundberg/Simen Eriksrud)
«Ambitions» (C. Sundberg/K. Sundberg/S. Eriksrud/Simone Larsen)
«Awake» (C. Sundberg/K. Sundberg/S. Eriksrud)
«Broke My Eyes» (C. Sundberg/K. Sundberg)
«Sleep in Silence» (C. Sundberg/K. Sundberg/S. Eriksrud)
«Blade Running» (C. Sundberg/K. Sundberg)
«Sometimes» (C. Sundberg/K. Sundberg/S. Eriksrud)
«Promise Kept» (C. Sundberg/K. Sundberg/S. Eriksrud)
«We Can't Hide» (C. Sundberg/K. Sundberg)
«Caught in a Life» (C. Sundberg/K. Sundberg)


== Medvirkende ==


=== Donkeyboy ===
Kent Sundberg - vokal, keyboard, låtskriver
Cato Sundberg - vokal, gitar, låtskriver
Peter Michelsen - gitar, bakgrunnvokal
Thomas Drabløs - trommer
Alexander Garborg Ågedal - bass


=== Øvrige ===
Linnea Dale - vokal på Ambitions, Awake og Sometimes
Simone Larsen - bakgrunnvokal på Ambitions
May Kristin Kaspersen - bakgrunnvokal på Sleep in Silence og Caught in a Life
Nikolai Eilertsen - bass på Awake, Sometimes og Promise Kept
Arnfinn Stautland - bass på Caught in a Life
Anders Viken - trommer på Blade Running
Simen Eriksrud - keyboard, programmering, tekniker, miksing, låtskriver, produsent
Espen Berg - keyboard, programmering, tekniker, miksing, mastering, produsent
Erik Holm - perkusjon
Jonas Danielsen - teknikerassistent
Brian Gardner - mastering
Marcel Leliënhof - fotograf
Martin Kvamme - coverdesign


== Eksterne lenker ==
(en) Caught in a Life på Discogs 
(en) Caught in a Life på MusicBrainz
400-årsnatten

Den såkalte 400-årsnatten ble på 1800-tallet et populært begrep om foreningstiden eller dansketiden som omfatter de 434 årene som Norge var i union med Danmark (med kortere avbrudd) regnet fra kong Håkon VIs død i 1380 (fra 1388 til 1523 også med Sverige) til Kielfreden i 1814. Begrepet ble forfattet av Henrik Ibsen i Peer Gynt:

Firehundreaarig Natten ruged over Abekatten

I forbindelse med den norske nasjonsbyggingen på 1800-tallet ble det viktig å vise til at foreningstiden med Danmark for Norges del var en tidsepoke med utbyttelse og undertrykkelse av den norske riksdelen og at danskene nærmest hadde plyndret Norge gjennom 400 år.
Senere tids historieforskning har utvist en mer nyansert vurdering av dansketiden, og lagt mer vekt på den merkantile og etterhvert industrielle utviklingen av kongedømmet Norge i løpet av denne tiden.


== Eksterne lenker ==
Hvor mørk var «400-års-natten»?, artikkel og radioforedrag av Ole Georg Moseng, hos NRK 9. november 2004
Norsk nasjonal identitet i dansketida, artikkel hos Norgeshistorie.no
Frode Holte

Frode Holte (født 22. november 1982) er en norsk motorsportsutøver. Han kjører for tiden rallycross Divisjon 1 og representerer NMK Konsmo. Frode Holte jobber til daglig som General Manager i Hydmec AS


== Meritter ==
1998-2000: Bilcross på junior og seniornivå. 23 førsteplasser.
2001: Rallycross nasjonal med VW boble. Kom til A-finale i samtlige løp.
2002: Rallycross supernasjonal klasse 3 med Volvo S 40. 8.-plass i NM bakkeløp og 7.-plass i NM rallycross. Kjørte for første gang i Europa.
2003: Kjørte to runder i bakkeløp med 5.-plass som beste resultat. NM i rallycross med 8.-plass totalt. 2.-plass supportrace i Belgia.
2004: 2.-plass totalt i bakkeløp og 11.-plass i rallycross. Vant EM supportrace i Belgia og Norge.
2005: 2.-plass totalt i både bakkeløp og rallycross. Poengplass i EM supportrace i Norge og Sverige.
2006: Gull i NM bakkeløp og NM rallycross som sesongens høydepunkt. To NM-titler i Supernasjonal klasse 3. Norges Bilsportsutøver
2007: Yngste Divisjon 1-fører fra Norge. Totalt nummer 18 i FIA European Rallycross Championship Division 1
2008: Totalt nummer 11 i FIA European Rallycross Championship Division 1
2009: Totalt nummer 8 i FIA European Rallycross Championship Division 1
2010: Nr. 7 i FIA European Rallycross Championship Division 1
2011: Nr. 4 i FIA European Rallycross Championship Division 1


== Eksterne lenker ==
Frode Holtes nettsted
Tenala

Tenala (finsk: Tenhola) er en tidligere kommune i landskapet Nyland i Finland. Kommunen hadde 2 991 innbyggere i 1988. Tenala var tospråklig med svensk som majoritetsspråk (87 %).
I 1977 ble hoveddelen av Bromarv slått sammen med Tenala kommune. Tenala ble slått sammen med Ekenäs i 1993. Sammen med Ekenäs ble Tenala en del av den nydannede bykommunen Raseborg i 2009.
Todimensjonal

2D eller todimensjonal innebærer at det finnes to dimensjoner på en flate; høyde og bredde, akkurat som en firkant. Ved hjelp av koordinatene x og y (to dimensjoner) kan vi finne frem på flaten. Todimensjonale objekter har ikke dybde, noe blant annet terninger har. 2D er et matematisk verktøy, men blir også brukt i videospill og informatikk. 
I matematikk blir 2D brukt i blant annet geometri, mens i videospill blir det brukt som et perspektiv, som i Grand Theft Auto 1 og 2.
En dataskjerm kan f.eks. bare vise todimensjonale bilder, selv om den kan gjøre det på en måte som får det til å se ut som 3D og selv om det er en tredimensjonal virkelighet som skal fremstilles. En sirkel er todimensjonal, mens en kule er tredimensjonal.
Sankta Sunniva Kammerkor

Sankta Sunniva Kammerkor (StaS) er et blanda kor for unge sangere som ønsker å utvikle seg som ensemblesangere i Bergen. Koret ble startet av Tore Kloster i januar 2002 under navnet Sankta Sunniva Ungdomskor. Sankta Sunniva Kammerkor bruker ofte og gjerne navneforkortelsen StaS. Koret er et tilbud til unge sangere med interesse for god, klassisk kormusikk. Medlemmene er i alderen 18–30 år. StaS har både norsk og utenlandsk kirkemusikk, madrigaler og folkeviser på repertoaret. Koret arbeider med alt fra renessansemusikk til helt nyskrevet musikk. I 2010 ble koret en del av Bergen Domkirke menighets aktivitetstilbud, og fikk øvingssted i Johanneskirken i Bergen på onsdager kl. 18.45. Koret ble fra starten av ledet av grunnleggeren Tore Kloster, men er per 2022 ledet av dirigent Eivind Berg.


== Virksomhet ==
StaS har hatt konserter mange steder rundt om i Bergen, inkludert Domkirken, Håkonshallen og Grieghallen, men de har også turnert ellers på Vestlandet og hatt flere konserter i Oslo.Koret fremfører kirkemusikk og verdslig musikk i den europeiske kortradisjonen. Repertoaret er i hovedsak a cappella, men koret har minst ett prosjekt hvert år der sangerne får prøvd seg som solister i verk fra barokken akkompagnert av orkester. Koret blir dirigert av Eivind Berg. 
Koret har årlige konsertturer til London, og har gjennomført lengre utenlandsturneer blant annet til Transilvania, Latvia, Ungarn, Toscana i Italia, Tsjekkia og Russland, Latvia og Litauen.


== Referanser ==


== Eksterne lenker ==
Sankta Sunniva Kammerkors nettsider Besøkt 30. september 2022.
StaS på Facebook Besøkt 30. september 2022.
StaS på Instagram Besøkt 30. september 2022.
Kammerkoret GNEIS

Kammerkoret GNEIS er basert i Bergen. De fremfører først og fremst ny kormusikk av nålevende, vestnorske komponister. Koret ble stiftet av dirigent Tore Kloster i 2005.
Koret har spilt inn platen Aldri før i 2006 med musikk av Knut Vaage, Magnar Åm, Torstein Aagaard-Nilsen, Eilert Tøsse og Glenn Erik Haugland. Koret har et tett samarbeid med komponister knyttet til vestlandet, og det har urfremført en rekke verk. Bl. a. "Credomotett" av Eilert Tøsse og "Til eit Astrup-bilete" og "Den lange svevnen" av Knut Vaage. Konsertprodusjonen "Feberhett hvisket i mørket"(2011) bestod hovedsakelig av bestillingsverk, og ble fremført som et helhetlig scenisk konsept skapt av scenograf Silje Sandodden Kise.
Kammerkoret GNEIS har hatt flere konsertturneer i Hordaland: "Tonar i vestavind – vestnorsk korpoesi i et Hauge-år" (2008) og "Fra to sider" (2010).


== Eksterne lenker ==
Korets hjemmeside
Kammerkoret GNEIS på Facebook
Spem in alium
Kymmene

Kymmene (finsk: Kymi) er en tidligere kommune i landskapet Kymmenedalen i Finland. Kommunen var finskspråklig.  Kymmene hadde 5 118 innbyggere i 1973 og et areal på 160 km². 

Kommunene Karhula og Kymmene ble slått sammen med byen Kotka i 1977.
Arendal lotteforening

Arendal lotteforening er en av Norges eldste lotteforeninger.Lotteforeningen ble etablert 12. februar 1936, da under «Norske Kvinners Frivillige Verneplikt» (NKFV) som Norges lotteforbund hette da.Etter andre verdenskrig holdt lotteforeningen til i bunnen av Vestregate, inngang Strømsbuveien, i andre etasje. De var mye i Hove leir da det var norske soldater der etter at tyskerne hadde blitt sendt hjem, samt at de samarbeidet mye med Heimevernet. Når det var skip fra den norske marine på besøk stilte også lottene seg til disposisjon i velferdstjenester. De stilte også med suppekjøkken under idrettsarrangementer som skirenn og lignende. Lottene fikk skyteopplæring med Luger-pistoler og Krag-Jørgensen rifler på Ugland skytterlag sin bane.


== Arkiv ==
Arkivet etter Arendal lotteforening befinner seg på KUBEN i Arendal. Arkivet omfatter styreprotokoller, regnskap, korrespondanse og medlemsinformasjon. 


== Referanser ==


== Eksterne lenker ==
(no) Arkiv etter Arendal lotteforening på Arkivportalen
Andreas Ostler

Andreas Benedikt «Anderl» Ostler (født 21. januar 1921, død 24. november 1988) var en tysk sportsutøver som deltok i de olympiske leker 1952 i Oslo og 1956 i Cortina d'Ampezzo.
Ostler ble olympisk mester i bobsleigh to ganger under Vinter-OL 1952 i Oslo. Han var med på de tyske lagene som vant både toer- og firerbob.
Ostler ble verdensmester i bobsleigh i både toer- og firerbob i 1951.
Han var Tysklands flaggbærer under åpningsseremonien ved vinter-OL 1956 i Cortina d'Ampezzo.


== OL-medaljer ==
1952  Oslo -  Gull i bobsleigh, toerbob  Tyskland
1952  Oslo -  Gull i bobsleigh, firerbob  Tyskland


== Referanser ==


== Eksterne lenker ==
(de) Andreas Ostler – Munzinger Sportsarchiv 
(en) Andreas Ostler – Olympics.com 
(en) Andreas Ostler – Olympic.org 
(en) Andreas Ostler – Olympedia 
(en) Andreas Ostler – Sports-Reference (OL-resultater – arkivert) 
(en) Andreas Ostler – TheSports.org
Arkeologiåret 1995

Arkeologiåret 1995 er en oversikt over blant annet utgravninger, fødte og avdøde personer med tilknytning til arkeologi i 1995.


== Utgravninger ==
Neolittisk funnsted i Göbekli Tepe.


== Funn ==
18. januar – Sør i Frankrike oppdages et nettverk med grotter som inneholder tegninger. Tegningene er mellom 17 000 og 20 000 år gamle.
«H. L. Hunley» blir gjenfunnet av Clive Cussler og National Underwater and Marine Agency etter et 14-års søk.
Theban Mapping Project gjør kjent den store størrelsen til KV5.
Wes Linster oppdager det første intakte skjelettet av Bambiraptor feinbergi.


== Priser ==
R. Ross Holloway mottar Gullmedalje for fremragende innsats innen arkeologi av Archaeological Institute of America (AIA).


== Andre hendelser ==
Databasen over oldtidsskulpturer Arachne (Arkeologisk database) startes.


== Dødsfall ==
7. februar – Massimo Pallottino, italiensk arkeolog (født 1909)
12. september – Grahame Clark, britisk arkeolog (født 1907)
Nereo Alfieri, italiensk arkeolog (født 1914)
Friedrich Kuhn

Frederich «Fritz» Kuhn (født 24. oktober 1919, død januar 2005) var en tysk sportsutøver som deltok i de olympiske leker 1952 i Oslo.
Kuhn ble olympisk mester i bobsleigh under Vinter-OL 1952 i Oslo. Han var med på det tyske laget som vant firerbob foran USA og Sveits. De andre på laget var Andreas Ostler, Lorenz Nieberl og Franz Kemser.


== OL-medaljer ==
1952  Oslo -  Gull i bobsleigh, firerbob  Tyskland


== Referanser ==


== Eksterne lenker ==
(en) Friedrich Kuhn – Olympedia 
(en) Friedrich Kuhn – Sports-Reference (OL-resultater – arkivert) 
(en) Friedrich Kuhn – databaseOlympics.com (arkivert)
Nikita Filatov

Nikita Filatov (russisk: Никита Васильевич Филатов, født 25. mai 1990 i Moskva) er en russisk ishockeyspiller som spiller på det russiske landslaget og Columbus Blue Jackets i NHL. Columbus har besluttet å låne ut Filatov til den russiske KHL klubben CSKA for resten av sesongen 09/10. Han fikk 13 kamper i NHL, og scoret 2 mål for Columbus Blue Jackets i årets sesong.


== Referanser ==


== Eksterne lenker ==
(en) Nikita Filatov – National Hockey League (NHL) 
(en) Nikita Filatov – Kontinental Hockey League (KHL) 
(en) Nikita Filatov – Eurohockey.com 
(en) Nikita Filatov – Hockeydb.com 
(en) Nikita Filatov – Hockey-Reference.com 
(en) Nikita Filatov – Legends of Hockey 
(en) Nikita Filatov – Eliteprospects.com
Franz Kemser

Franz Kemser (født 11. november 1910, død 20. januar 1986) var en tysk sportsutøver som deltok i de olympiske leker 1952 i Oslo.
Kemser ble olympisk mester i bobsleigh under Vinter-OL 1952 i Oslo. Han var med på det tyske laget som vant firerbob foran USA og Sveits. De andre på laget var Andreas Ostler, Friedrich Kuhn og Lorenz Nieberl.


== OL-medaljer ==
1952  Oslo -  Gull i bobsleigh, firerbob  Tyskland


== Eksterne lenker ==
(en) Franz Kemser – Olympedia 
(en) Franz Kemser – Sports-Reference (OL-resultater – arkivert) 
(en) Franz Kemser – databaseOlympics.com (arkivert)
Stanley Benham

Stanley «Stan» Delong Benham (født 21. desember 1913, død 22. april 1970) var en amerikansk bobkjører som deltok i de olympiske leker 1952 i Oslo.
Benham vant to olympiske sølvmedaljer i bobsleigh under Vinter-OL 1952 i Oslo. Han var med på de amerikanske lagene som kom på andreplass i både toer- og firerbob bak  Tyskland.
Benham ble verdensmester i firerbob i både 1949 og 1950.


== OL-medaljer ==
1952  Oslo -  Sølv i bobsleigh, toerbob  USA
1952  Oslo -  Sølv i bobsleigh, firerbob  USA


== Eksterne lenker ==
(en) Stanley Benham – Olympics.com 
(en) Stanley Benham – Olympic.org 
(en) Stanley Benham – Olympedia 
(en) Stanley Benham – Sports-Reference (OL-resultater – arkivert) 
(en) Stanley Benham – TheSports.org
Stephan Waser

Stephan Waser (født 10. mars 1920, død 19. juni 1992) var en sveitsisk bobkjører som deltok i de olympiske leker 1952 i Oslo.
Waser vant to olympiske bronsemedaljer i bobsleigh under Vinter-OL 1952 i Oslo. Han var med på de sveitsiske lagene som kom på tredjeplass i både toer- og firerbob bak Tyskland og USA.
Waser ble verdensmester i toerbob i både 1947 og 1950.


== OL-medaljer ==
1952  Oslo -  Bronse i bobsleigh, toerbob  Sveits
1952  Oslo -  Bronse i bobsleigh, firerbob  Sveits


== Eksterne lenker ==
(en) Stephan Waser – Olympics.com 
(en) Stephan Waser – Olympic.org 
(en) Stephan Waser – Olympedia 
(en) Stephan Waser – Sports-Reference (OL-resultater – arkivert) 
(en) Stephan Waser – databaseOlympics.com (arkivert) 
(en) Stephan Waser – TheSports.org
Howard Crossett

Howard Wallace Crossett (født 22. juli 1918, død 30. juni 1968) var en amerikansk bobkjører som deltok i de olympiske leker 1952 i Oslo.
Crossett vant en olympisk sølvmedalje i bobsleigh under Vinter-OL 1952 i St. Moritz. Han var med på det amerikanske laget som kom på andreplass i firerbob bak Tyskland. De andre på laget var Stanley Benham, Patrick Martin og James Atkinson.


== OL-medaljer ==
1952  Oslo -  Sølv i bobsleigh, firerbob  USA


== Eksterne lenker ==
(en) Howard Crossett – Olympedia 
(en) Howard Crossett – Sports-Reference (OL-resultater – arkivert) 
(en) Howard Crossett – databaseOlympics.com (arkivert)
Arkeologiåret 1996

Arkeologiåret 1996 er en oversikt over blant annet utgravninger, fødte og avdøde personer med tilknytning til arkeologi i 1996.


== Utgravninger ==
Storskala, vidtfavnende horisontal utgravning begynner i Daepyeong, en stor bosetning fra  Mumun-periodens Korea (fortsetter til tidlig 2000).
Arkeologiske utgravninger ved Uppåkra, Sverige innledes.


== Publiseringer ==
Første utgave av e-journalen Internet Archaeology blir publisert.


== Funn ==
28. juli – Kennewickmannen
4. august – Seaton Carew-vraket


== Priser ==
Wilhelmina F. Jashemski mottar Gullmedalje for fremragende innsats innen arkeologi av Archaeological Institute of America (AIA).


== Andre hendelser ==
Yale Universitys Bonampak-dokumentasjonsprosjekt begynner på mayafunnstedet i Bonampak.


== Dødsfall ==
20. mars – Per Fett, norsk arkeolog (født 1909)
23. september – Stuart Piggott, britisk arkeolog (født 1910)
24. september – Stephen Edwards, britisk egyptolog (født 1909)
9. desember – Mary Leakey, britisk arkeolog og antropolog (født 1913)
Jean Boisselier, fransk arkeolog som hovedsakelig beskjeftiget seg med Sørøstasia (født 1912)


== Referanser ==
James Atkinson

James Neil «Jim» Atkinson (født 10. januar 1929, død 31. juli 2010) var en amerikansk bobkjører som deltok i de olympiske leker 1948 i St. Moritz.
Atkinson vant en olympisk sølvmedalje i bobsleigh under vinter-OL 1948 i St. Moritz. Han var med på det amerikanske laget som kom på andreplass i firerbob bak Tyskland. De andre på laget var Stanley Benham, Patrick Martin og Howard Crossett.
Atkinson ble verdensmester i firerbob i 1950 i Cortina d'Ampezzo.


== OL-medaljer ==
1952  Oslo -  Sølv i bobsleigh, firerbob  USA


== Referanser ==


== Eksterne lenker ==
(en) James Atkinson – Olympics.com 
(en) James Atkinson – Olympic.org 
(en) James Atkinson – Olympedia 
(en) James Atkinson – Sports-Reference (OL-resultater – arkivert) 
(en) James Atkinson – databaseOlympics.com (arkivert) 
(en) James Atkinson – TheSports.org